b'\n_START_ARTICLE_\nMSN\n_START_PARAGRAPH_\nMSN, tidligere The Microsoft Network, idag Microsoft News er en samling av Internett-tjenester fra Microsoft. MSN ble lansert 24. august 1995 samtidig med Windows 95. I 2006 ble mange av MSN-produktene relansert under navnet Windows Live. Siden da har omfanget av tjenester blitt utvidet. E-post-tjenesten Hotmail var blant de f\xc3\xb8rste MSN-tjenestene, fulgt av direktemeldings-tjenesten Windows Live Messenger (tidligere MSN Messenger) Tjenesten benyttes for det meste til chatting og nettkamera-samtaler. MSN Messenger er ikke lenger i bruk, etter at Microsoft kj\xc3\xb8pte Skype.  _NEWLINE_Idag (2019) er MSN (Microsoft News) en partnerbasert innholdsplattform med en lokal versjon i over 50 land verden rundt. Microsoft News Norge kurerer innhold fra sine partnere, b\xc3\xa5de nasjonale og internasjonale aviser som The Guardian, New York Times, The Independent - blant norske partnere finnes VG Nett, Nettavisen, ABC Nyheter, NTB, Teknisk Ukeblad, Digi.no. I tillegg til tradisjonelle aviser og mediehus, har MSN mange partnere som tilbyr livsstil- og underholdningsbasert innhold. MSN tilbyr de ferskeste nyhetene fra inn- og utland, innhold forbundet med livsstil, helse, underholdning og kjendiser, teknologi, motor, reise og oppskrifter p\xc3\xa5 mat. Videre tilbyr MSN v\xc3\xa6rtjeneste som lar deg sjekke v\xc3\xa6ret der du er, valutakalkulator, b\xc3\xb8rs, online spill, oversikt over navnedager, og mer.'